Diari Oficial de la Generalitat Valenciana


Sumari del DOGV 7347, del 27-08-2014 (2014/7612)

Informació pública de l'alternativa tècnica del programa d'actuació integrada per al desenrotllament de la unitat d'execució única de l'àrea d'ordenança en sòl urbà P-3, Play Puig, del Pla General Homologat del Puig de Santa Maria.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7347

Data del DOGV
:   27-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7612


Data del document
:   22-07-2014

Organisme emissor
:   Urbanitzacio Play Puig

Tipus de document
:   Anunci

Descriptors 

:   * Puig de Santa Maria, el
    * pla d'urbanisme
    * empresa privada

Informació pública de l'alternativa tècnica del programa d'actuació integrada per al desenrotllament de la unitat d'execució única de l'àrea d'ordenança en sòl urbà P-3, Play Puig, del Pla General Homologat del Puig de Santa Maria. [2014/7612]  
Per acord del ple ordinari de l'Ajuntament del Puig de Santa Maria de 7 de febrer de 2013 es va aprovar el programa d'actuació integrada per al desenrotllament per gestió indirecta de la unitat d'execució única de l'àrea d'ordenança en sòl urbà P-3, Play Puig, del Pla General Homologat (PGH) del Puig de Santa Maria, i es va adjudicar la condició d'urbanitzador a la Urbanització Play Puig.  
  
L'acord d'inici del procediment i les bases particulars per al desenrotllament d'este programa els va aprovar el ple de l'Ajuntament en la sessió de 29 de setembre de 2011. Es va enviar l'anunci del concurs del programa al Diari Oficial de la Unió Europea, de 3 de novembre de 2011. Les bases particulars estan publicades en el Butlletí Oficial de la Província de València número 266, de 9 de novembre de 2011, i en el Diari Oficial de la Comunitat Valenciana número 6651, de 15 de novembre de 2011.  
  
El ple de l'Ajuntament de 29 de maig de 2014 va acordar requerir a l'agent urbanitzador perquè esmenara la falta de remissió de notificacions als titulars cadastrals per a formular-hi al·legacions.  
  
De conformitat amb l'article 134.1 de la Llei 16/2005, de 30 de desembre, Urbanística Valenciana (LUV), en relació amb l'article 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU), i en compliment del citat acord municipal de 29 de maig de 2014, se sotmeten novament a informació pública els documents que formen part de l'alternativa tècnica presentada i en concret els establits en l'article 126, apartats a i f de la LUV, durant un mes comptat des de l'endemà de la publicació en el Diari Oficial de la Comunitat Valenciana i només als efectes de consulta i presentació d'al·legacions.  
  
La documentació indicada està protocol·litzada en la notaria de Juan Robles Santos, carrer Orde de la Mercé, 13, el Puig de Santa Maria, on es pot consultar i formular-hi al·legacions en horari d'oficina. Hi ha també una còpia de la documentació a l'Ajuntament del Puig de Santa Maria, on igualment es pot consultar i formular-hi al·legacions, tot a l'empara de l'article 134.2 de la LUV.  
  
Amb este edicte es complix l'obligació legal d'avisar els propietaris titulars de terreny amb parcel·les matriculades en el cadastre fiscal, d'acord amb l'article 134.4 de la Llei Urbanística Valenciana i amb l'acord municipal de 29 de maig de 2014.  
  
  
València, 22 de juliol de 2014.- La presidenta: Filomena Trilles Segura.